แบงก์จัดทีมดูแลเอสเอ็มอีซื้อฟอร์เวิร์ดปกป้องค่าเงิน
แบงก์จัดทีมกระตุ้นเอสเอ็มอีซื้อฟอร์เวิร์ดป้องกันค่าเงินผันผวน อึ้งเกือบ 100% ไม่ซื้อ
29 ม.ค. 2556

แบงก์จัดทีมกระตุ้นเอสเอ็มอีซื้อฟอร์เวิร์ดป้องกันค่าเงินผันผวน อึ้งเกือบ 100% ไม่ซื้อ
นายจิรัชยุติ์ อัมยงค์ ผู้ช่วยกรรมการผู้จัดการใหญ่ ธนาคารธนชาต เปิดเผยว่า จากแนวโน้มค่าเงินบาทที่แข็งค่าต่อเนื่อง ทำให้ขณะนี้ธนาคารได้จัดทีมดูแลลูกค้าเอสเอ็มอีที่มีธุรกรรมระหว่างประเทศ ขึ้นมาโดยเฉพาะ เพื่อให้คำปรึกษาข้อมูลทิศทางการเคลื่อนไหวของเงินบาทในระยะสั้นและระยะยาว และให้ความรู้ด้านเครื่องมือป้องกันความ เสี่ยง เช่น สัญญาซื้อหรือขายเงินตราต่างประเทศล่วงหน้า (ฟอร์เวิร์ด) 
“เราพยายามจะเข้าไปให้คำปรึกษาทุกราย แม้ว่ามูลค่าธุรกรรมบางรายจะอยู่ที่หลักพันถึงหลักหมื่นเหรียญสหรัฐ หลายรายเจอปัญหาเรื่องค่าแรงหนักอยู่แล้ว จึงอยากให้ปิดความเสี่ยงด้านค่าเงิน ถ้าทำได้” นายจิรัชยุติ์ กล่าว
นายจิรัชยุติ์ กล่าวว่า ขณะนี้มีลูกค้าหลายรายแสดงความสนใจให้การตอบรับ 
นายพัชร สมะลาภา รองกรรมการผู้จัดการ ธนาคารกสิกรไทย กล่าวว่า ปัจจุบันเอสเอ็มอีไทยเกือบ 100% ไม่มีการป้องกันความเสี่ยงจากอัตราแลกเปลี่ยน เนื่องจากมองว่าเป็นต้นทุนและแพงเกินไป มักจะให้ความสำคัญกับการขอเพิ่มวงเงินสินเชื่อหมุนเวียนมาก กว่า ซึ่งวิธีบริหารความเสี่ยงที่ดีควรเน้นทำกำไรจากการค้าขายมากกว่าแขวนไว้กับค่าเงิน 
“เอสเอ็มอีไทยจะอยากซื้อเครื่องมือป้องกันความเสี่ยงต่อเมื่อปัญหาเกิดไปแล้ว ซึ่งราคาจะยิ่งแพงขึ้นไปอีก ธนาคารจึงอยากให้ลูกค้าสนใจมากขึ้น” นายพัชร กล่าว